《何处难忘酒和白乐天二首 其一》
明代·谢士元

何处难忘酒，元宵午夜天。星灯交灿烂，人月斗婵娟。

巷陌联车骑，楼台咽管弦。此时无一盏，奚以庆新年。

作者简介：（1425—1494）福建长乐人，字仲仁，号约庵，晚更号拙庵。景泰五年进士。授户部主事，擢建昌知府。莅事明敏，民有持伪券讼田宅者，士元察其券为今式，而所讼乃二十年事，立知其伪。弘治初累官右副都御史、巡抚四川。坐事下狱。事白，遂致仕。有《咏古诗集》。